Surja

Meerut, India: Jwala Prakash Press, 1884.
mini|250px|Skulptura Surje u kamenu, Hram Sunca, Konarak, Indija.
mini|250px|Skulptura Aditije (jedno od imena Surje), Alahabad, Indija.
mini|250px|Hram sunca u Konaraku.
mini|250px|Točak na Hramu sunca. Hram je podignut u XIII stoljeću i jedan je od najljepših primjera skulpture u kamenu.

Surja (Sanskrit: सूर्य, sūrya, "Vrhovno Svjetlo") je vrhovno sunčano božanstvo prema hinduističkom vjerovanju. Pojam "Surja" se također odnosi i na sunce uopće. U hinduističkoj religioznoj literaturi Surja se pominje kao česta, očigledna i jedina manifestacija Boga koju čovjek može vidjeti svakog dana. U hinduističkim sektama koje obožavaju Šivu i Višnua kao vrhovna bića odnosno istinske i jedine bogove, Surja se smatra samo jednim od aspekata ova dva božanstva. U sekti posvećenoj Višnuu sunce se zove Surja Narajana a u Šivinoj sekti kažu da je Surja jedan od osam Šivinih oblika - Astamurti.

 Opis 

Surja se predstavlja kao čovjek crvene boje sa tri oka i četiri ruke. Kreće se po nebesima u svojim trijumfalnim kočijama na jednom točku koje vuče sedam konja (ili jedan konj sa sedam glava). Broj sedam ovdje predstavlja sedam duginih boja, sedam čakri ili sedam dana u sedmici. Nedjelja je Surjin dan. Surja ima ruke i kosu od samog zlata. Često se prikazuje sa cvjetovima lotosa u punom cvatu koje drži rukama. Skulpture Surju često prikazuju u pripijenoj odjeći i visokim čizmama što ukazuje na mogući uticaj perzijskog kulta sunca. Glava mu je okružena oblacima ili zrakama. 

 Surja u religiji i mitologiji 

Vivasvat (Surja) je imao tri kraljice i on je mitološki roditelj mnogim sinovima od značaja: otac je Manua (praotac ljudskog roda), Jame (gospodar smrti), Ašvina (blizanci, božiji ljekari), Karna (veliki ratnik opisan u Mahabharati) i Sugriva (kralja majmuna). U Puranama (zbirka mitova i legendi) je zapisano da je oružje bogova iskovano od djelića Surje. Njegova moć je razbijala tamu, liječila bolesti, zagrijavala i osvjetljavala svijet. 

U Ramajani, Surja je opisan kao otac Kralja Majmuna koji je pomogao Rami i Lakšmani da pobijede Ravana, Kralja Demona. 

U Mahabharati, princeza Kunti od jednog mudraca saznaje za mantru kojom može prizvati bilo kog boga i zanijeti s njegovim djetetom. Kunti ne vjeruje u toliku moć mantre ali ipak pokušava prizvati Surju. Surja se pojavljuje a Kunti je preneražena i traži od njega da se vrati ali Surja mora ispuniti mantru prije odlaska. Kunti dobija dijete ali ga odbacuje. Karna, dijete boga Surje i princeze Kunti odrasta i postaje jedan od centralnih aktera u velikoj bici (Kurukšetra rat, Mahabharata).

 Hramovi 

U Indiji postoji veliki broj hramova sagrađenih u slavu Surja. Vjerovatno je najpoznatiji Hram sunca u Konaraku (Orisa, istočna Indija), koji je proglašen i za spomenik svjetske kulture. Ovaj veličanstveni hram sagradio je u XIII stoljeću kralj Narasimha I (1238-1264) u slavu svojih pobjeda. Aritektura hrama ima oblik kočije koju vuku propeti konji i u kojoj bog sunca prelazi preko nebesa. Danas je u prilično oronulom stanju ali posjetioci se ipak i dalje mogu diviti njegovoj grandioznosti i ljepoti dekoracija.

 Surjina imena 
Surja, poput ostalih hinduističkih božanstava, ima mnoga imena. Neka od njih su:
 Vivasvat (Sanskrit: वैवस्वत) (također i Visvakarma ili Vivasvan) - Onaj Koji Zrači 
 Ravi - "Vatrena Ptica" 
 Aditija - „Aditin sin” (Aditi je majka nebeskih bogova, nebeska djevica i majka svih postojećih oblika i bića)
 Puša - Najbolji Pročistitelj 
 Divakar - Onaj Koji Stvara Dan 
 Savitr/Savita - Onaj Koji Oživljava 
 Arka - Zraka 
 Mitra - Prijatelj 
 Bhanu - Svjetlost 
 Bhaskar - Onaj Koji Stvara Svjetlost 
 Mijira - Onaj Koji Uzima Vodenu Paru Iz Mora I Stvara Oblake
 Grája Pusha ili Grájamush - Onaj Koji Miluje Planete Svjetlošću
 Aṃshú Dhara - Onaj Koji Drži Svjetlosne Zrake 
 Aṃshú Pati - Gospodar Svjetlosnih Zraka
 Aguira - Vatra
 Añshishṭha ili Añjishṇu - Izuzetno Sjajan 
 A-Tushāra Kara - Onaj Čije Zrake Nisu Hladne itd.

 Surjini epiteti 

 Aharpati - Gospodar Dana
 Jagat Čakšu - Oko Svijeta
 Jayanta - Pobjednik
 Jîvana - Izvor Života
 Karma sâkshin - Svjedok Djela 
 Saptašva - Gospodar Sedam Konja
 Dadhikrâ - Božanstveni Konj

 "Pozdrav Suncu" 

Dobro je poznata hinduistička molitva koja se upućuje Surji u vrijeme izlaska Sunca. Ova molitva se zove Surja Namaskara ("Pozdrav Suncu"). Prilikom obavljanja ove molitve zauzimaju se joga poze po određenom redoslijedu i skladnim pokretima te se tako kompletira jedan namaskar. Istovremeno se izgovara dvanaest svetih mantri. Prema drevnoj praksi treba obaviti 108 namaskara dnevno. Za Hinduse to znači veoma dobar početak, nešto što će donijeti dobro.

Dvanaest mantri za pozdrav Suncu:

 ॐ मित्राय नमः aum mitrāya namah
 ॐ रवये नमः aum ravayé namah
 ॐ सूर्याय नमः aum sūryāya namah
 ॐ भानवे नमः aum bhānavé namah
 ॐ खगय नमः aum khagāya namah
 ॐ पुष्णे नमः aum pushné namah
 ॐ हिरण्यगर्भाय नमः aum hiranyagarbhāya namah
 ॐ मारिचाये नमः aum mārichāyé namah
 ॐ आदित्याय नमः aum ādityāya namah
 ॐ सावित्रे नमः aum sāvitré namah
 ॐ आर्काय नमः aum ārkāya namah
 ॐ भास्कराय नमः aum bhāskarāya namah

A mantra koja se često recituje u slavu Surje zapisana je u Rgvedi, knjiga 1, himna br. 35:

अष्टौ वय अख्यत ककुभः पर्थिव्यास तरी धन्व योजना सप्त सिन्धून 
हिरण्याक्षः सविता देव आगाद दधद रत्ना दाशुषे वार्याणि 

aṣṭau vy akhyat kakubhaḥ pṛthivyās trī dhanva yojanā sapta sindhūn 
hiraṇyākṣaḥ savitā deva āghād dadhad ratnā dāśuṣe vāryāṇi 

Osam je zemaljskih kutova sjaj njegov osvijetlio, tri pustinje i Sedam Rijeka.
Savitar Bog zlatooki dođe i dade blaga izabrana onima što ga štuju.

 Izvori i vanjski linkovi 

 Drevna himna za Surju (iz Rgvede)
 Surja, kraći članak 
 Enciklopedija Britanika o Surji
 Surja, upanišade (Wikiizvor)

Kategorija:Hinduistička mitologija